Afgeleë eiland soek nuwe verpleegster - Maroela Media
Stad Kaapstad gee duidelikheid oor vuurwerk
Dros-verkragter wil eie lewe neem
Fair Isle (Foto: Facebook)
Geharde verpleegsters op soek na ŉ unieke uitdaging kan nou op ŉ stil eiland gaan werk, waar dit nog nooit warmer as 20 °C was nie.
Die Skotse eiland, Fair Isle, is op soek na ŉ entoesiastiese, dinamiese verpleegster. Saam met ongeveer 60 ander mense, 10 000 papegaaiduikers en 1 000 skape kan jy op hierdie eiland ŉ nuwe uitdaging aanpak.
“Jy moet in staat wees om selfstandig te werk, ŉ hoë standaard van verpleging handhaaf en jou eie inisiatief gebruik om gesondheidsorg binne die konteks van hierdie afgeleë eiland toe te pas,” lui die advertensie.
Hierdie afgeleë eiland het nie elektrisiteit in die aand nie en daar is net een winkel. Vliegtuie kan nie by die lughawe land as dit sneeu nie en soms kan daar vir weke nie met ŉ boot vanaf die eiland gevaar word nie, weens die onstuimige see.
Elena Mera Long was nege jaar lank die verpleegster op hierdie eiland en moes ŉ veelvuldige rol speel: Sy het saam met die inwoners gebrei, was die musiekonderwyseres, het die orrelbegeleiding vir die kerk behartig en was die koordirigent. Sy trek nou Roemenië toe en die nuwe kandidaat het beslis groot skoene om te vul.
[Foto’s] Brittanje se kleinste kasteel te koop
Dit moet sekerlik “papegaaiduikers” (puffins) wees eerder as “papegaaie”.
Die eiland is nie in of naby die trope geleë nie – hoe sal papegaaie daar oorleef?
Puffins is ‘n voël van ‘n heel ander veer!
Waarheen kan ek my skoonma se CV stuur, want sy sal beslis ‘n aanwins vir die eiland wees?
Zal · 3 jare gelede
Of dalk kan Zuma die posisie vul, hy sê mos hy is so “caring”.
Wedjou · 3 jare gelede
Ek wed jou my skoonma is ‘n beter opsie as joune; pick her, pick her!
Hanna · 3 jare gelede
Waar apply mens vir die pos
Wens ek was n verpleegster…..
Het hulle nie dalk ook ‘n onderwyser nodig nie?
Kan net lekker wees
Wens ons blanke Suid – Afrikaners kon daar gaan bly het. Ons sou daai plek ons “plekkie” kon noem, en huise en besighede daar opgerig het, en ‘n groot sukses daarvan gemaak het…
Ek bly on Skotland.Dis baie mooi hier,maar dit is bitter selde warm hier.Dit reën baie en is meesal koud en winderig. ‘n Mens mis die klimaat van SA en jou familie.Ja,misdaad is baie minder en ‘n mens slaap rustig,maar die verlange na Afrika en Afrikaans raak groot.